અમદાવાદ: રૂ.પ૦૦ અને ૧૦૦૦ના દરની નોટ બંધ થવાની વડા પ્રધાન મોદીની જાહેરાત અને બે દિવસ એટીએમ સેન્ટર બંધ રહ્યા બાદ આજથી એટીએમ સેન્ટર શરૂ થવાની જાહેરાત થતાં જ લોકો એટીએમમાંથી પૈસા લેવા માટે વહેલી સવારથી એટીએમ સેન્ટર પર દોડ્યા હતા. પરંતુુ લોકોએ નિરાશ થઇ પરત ફરવું પડ્યું હતું. શહેરનાં અનેક એટીએમ સેન્ટર બંધ હતાં. જે એટીએમ સેન્ટર ખૂલ્યાં હતાં તેમાં લોકો પૈસા ઉપાડવાનો પ્રયત્ન કરતા હતા પરંતુ પૈસા ઉપડ્યા ન હતા. માત્ર રિસિપ્ટ નીકળતી હતી.